Klokken 11.25 søndag formiddag ringede telefonen hos Nordjyllands Politi. I den anden ende var forældrene til en femårig dreng fra Ålbæk-egnen. De fortalte, at deres søn havde været væk i mindst to timer. - Vi var lige ved at rekvirere hundepatruljer og helikopter til stedet for at lede efter ham, men godt en time efter anmeldelsen blev drengen fundet i god behold, fortæller vagtchef ved Nordjyllands Politi karsten Højrup Kristensen. - Han ved nok ikke, at han har været væk, siger vagtchefen videre om drengen, der blev fundet på en grusvej nogle hundrede meter fra Hjemmet på Norsvej. Naboer og andre borgere i området bistod drengens forældre i eftersøgningen, og det var en kvinde, der var ude at gå, der fandt ham.

Referat:
Søndag eftermiddag blev en femårig dreng - efter at have være forsvundet i tre timer - fundet i god behold.